lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en en lv nb lv lv es uk es en en sv lv en lv sk lv en lv en lv sk lv en lv en es lt lv sl lv lv en sk lv lv lv lv lv en nl nl lv lv en pt lv lv en lv lv lv lv lv it en de lv lv lv es lv lv en lv en de lv lv en en en lv lv lv en it lv lv en lv en lv lv lv lv lv lv en en lv lv de lv pl nl fr en en fr en hbs_lat lv lv en lv sk lv en lv en lv sk lv en lv en lv en lv ceb sk lv sk de lv en lv en lv pt lv en lv lt lv lv lt ca lv lv en lv lt ru ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
2017.gada spilgtākie notikumi motoru sportā
2017. gada 29. decembris 00:04
Aizvadītais gads motoru sporta pasaulē ir bijis gana raibs un aizraujošiem notikumiem bagāts. Turklāt kā Latvijas, tā arī visas plašās pasaules mērogā. Šeit apkopoti daži no tiem, kas atstājuši nospiedumus motoru sporta vēsturē.
ASV basketbolistes 11. reizi triumfē Pasaules kausā
VideoRubīnam un "Senators" pārbaudes spēlē vēl viens zaudējums
VideoAustrālijas basketbolistes iegūst Pasaules kausa bronzu
VideoNBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Pauls Jonass - pasaules čempions
Latvijas šī brīža labākais motokrosa braucējs Pauls Jonass, kurš pārstāv Red Bull KTM Factory Racing komandu, šogad tika kronēts par pasaules čempionu MX2 klasē. Tādējādi tika pārrakstīta Latvijas motokrosa vēsture, jo līdz šim tāda mēroga sasniegumi bijuši motokrosā ar blakusvāģiem.
Pērn Jonass smadzeņu satricinājuma dēļ sezonu noslēdza priekšlaicīgi. Neskatoties uz nestartēšanu vairākos sezonas beigu posmos, Latvijas motokrosists izcīnīja piekto vietu kopvērtējumā pasaules čempionātā MX2 klasē. Savukārt 2015.gadā viņš bija pasaules vicečempions.
Nākamajā sezonā Jonass jau ar #1, nevis ierasto #41 vēl startēs pasaules čempionāta MX2 klasē, taču pēc tam viņam būs jāpāriet uz MXGP.
Daugavpilietis Konstantīns Calko 2017.gada vasarā kļuva par pirmo latvieti, kurš startējis leģendārajās Lemānas 24 stundu izturības sacensībās.
Braucot slovāku komandas ARC Bratislava sastāvā, otrajā spēcīgākajā Lemānas sacensību ieskaitē prototipiem – LMP2 - Konstantīns Calko kopā ar komandas īpašnieku Miroslavu Konopku un nīderlandieti Riku Brēgeru veica pilnvērtīgu sacīksti, pēc 24 stundām un 314 apļiem sasniedzot sacensību finišu.
Konstantīns Calko Foto: RA Events
ARC Bratislava komanda LMP2 ieskaitē finišēja 20. vietā, 52 apļus aiz klases līderiem, bet kopvērtējumā Calko pārstāvētā ekipāža ierindojās 45.vietā, sacensību absolūtajiem uzvarētājiem no Porsche rūpnīcas komandas zaudējot 53 apļus.
2016.gada pasaules rallijkrosa čempions Matiass Ekstroms Biķerniekos Foto: www.fiaworldrallycross.com
Rallijkrosa PČ atkal viesojas Mežciemā
Septembra vidū nu jau otro gadu pēc kārtas Rīgā, Biķernieku kompleksajā sporta bāzē pulcējās planētas meistarīgākie un ātrākie rallijkrosa braucēji. Lai gan tajās dienās valdošos laika apstākļus grūti nodēvēt par labiem, tas neatturēja skatītāju tūkstošus ierasties Biķerniekos un klātienē vērot milžu cīņas, kurās iesaistījās arī vairāki latviešu rallijkrosa braucēji. Jācer, ka viņus Biķerniekos redzēsim arī 2018.gada 15. un 16. septembrī, kad Mežciemā notiks pasaules rallijkrosa čempionāta 9.posms.
Jāpiebilst, ka RA Events, kas organizēja World RX Latvijas posmu, gādā arī par citiem liela mēroga motoru sporta sarīkojumiem, tostarp Eiropas rallija čempionāta posma norisi Liepājas apkārtnē.
Lūiss Hamiltons Foto: AP/ScanPix
Čempioni turpina krāt titulus
Lūiss Hamiltons 2017.gadā ar pārliecinoši stabilu sniegumu izcīnīja ceturto Formula 1 pasaules čempiona titulu. Jāteic gan, ka šajā sezonā aizvien spēcīgāku konkurenci veido citas komandas, kā rezultātā Mercedes vienības pārsvars vairs nav tik nospiedošs, kā tas bija 2014., 2015. un 2016. gadā. Vai varam gaidīt spēku samēra izmaiņas 2018.gadā? To redzēsim jau pēc dažiem mēnešiem.
Franču rallija braucējs Sebastjans Ožjē, kurš iepriekšējos četrus gadus ar krietnu pārsvaru pār konkurentiem pārstāvēja Volkswagen rūpnīcas komandu un izcīnīja četrus čempiona titulus, 2017.gadā pievienojās M-Sport komandai un, braucot ar tās sagatavotu Ford Fiesta WRC, izcīnīja piekto titulu.
Sebastjans Ožjē Austrālijas rallijā Foto: EPA/Scanpix
24 gadus vecais spāņu motobraucējs Marks Markess Repsol Honda vienības sastāvā 2017.gadā izcīnīja jau savu ceturto MotoGP čempiona titulu. Tas viņam bijis pa spēkam jau kopš 2013.gada, izņemot 2015.gadu, kad par čempionu kļuva cits spānis Horhe Lorenco.
Marks Markess un viņa komandas biedrsi Danijs Pedroza Foto: EPA/Scanpix
Porsche šogad jau 19. reizi uzvarēja Lemānas 24 stundu izturības sacensībās. Tik daudz triumfu nav nevienam citam zīmolam. 2017.gadā to Štutgartes kompānijai ar Porsche 919 Hybrid palīdzēja iegūt jaunzēlandieši Brendons Hārtlijs un Ērls Bambers un vācietis Timo Bernhards. Hārtlijs, starp citu, 2017.gadā debitēja Formula-1 komandas Scuderia Toro Rosso sastāvā un ir viens no pamata pilotiem 2018.gada sezonai.
Foto: Raimonds Volonts, www.volontsphotography.com
Arī 2017.gadā Latviju pasaules rallijkrosa čempionātā pārstāvēja divi piloti - Jānis Baumanis no austriešu autosportista Manfrēda Štola komandas STARD, un Reinis Nitišs, kurš aizvadīto sezonu pavadīja pieredzējušā zviedru autosportista Matiasa Ekstroma komandā EKS RX.
Sportisti aizvadīja sarežģītu sezonu, kurā bija kāpumi un kritumi, un kuru Baumanis un Nitišs attiecīgi noslēdza kopvērtējuma 12. un 14. vietā.
Jāpiebilst, ka sešos pasaules čempionāta posmos paralēli norisinājās sacensības Eiropas rallijkrosa čempionāta S1600 klasē, kurā startējošais Artis Baumanis no vācu vienības Volland Racing bija soļa attālumā, lai iegūtu savu pirmo tāda mēroga titulu.
Artis, kurš sezonas gaitā trīs reizes kāpa uz goda pjedestāla, turklāt Zviedrijā, Holjes posmā - uz pjedestāla augstākā pakāpiena, sezonas izskaņā ar tikai desmit punktu deficītu līdz komandas biedram Kristiānam Zābo no Ungārijas kļuva par 2017.gada Eiropas rallijkrosa vicečempionu.
Foto: Baumanis Motorsport Photography
Krietni vien pieticīgāki rezultāti niecīgā aizvadīto posmu dēļ Eiropas čempionātā bija trim citiem latviešu rallijkrosistiem - Jurim Spīķim, Arnim Odiņam un Mārtiņam Lapiņam.
Foto: Raimonds Volonts, www.volontsphotography.com
Soms bez tiesībām - divkārtējs Latvijas rallija čempions
Pieredzējušā pasaules rallija čempionāta dalībnieka, soma Hari Rovanperas dēls Kalle 2017.gadā izcīnīja otro Latvijas rallija čempiona titulu. Būtiski, ka titulētais braucējs pagaidām nav sasniedzis vecumu, lai varētu iegūt autovadītāja apliecību. Kallem patlaban ir 17 gadu, taču viņš jau ir paguvis piešaut roku ne tikai rallijos Latvijā, bet arī pasaulē. Pie tam nesen kļuva zināms, ka Rovanpera aizvadīs pilnu sezonu WRC2 sezonu Škoda rūpnīcas komandā.
Happy to announce that we're going to be driving for @MotorsportSkoda! Bring on 2018! ? pic.twitter.com/b4exffI9Cw— Kalle Rovanpera (@KalleRovanpera) December 12, 2017
Spīdvejists Ļebedevs - Eiropas čempions
Pirmo reizi Latvijas motosporta vēsturē spīdvejists no Latvijas 2017.gadā kļuva par Eiropas čempionu. Kā informē Latvijas Motosporta federācija, Ļebedeva izcīnītais tituls ir jauns sasniegums Latvijas motoru sporta vēsturē. Visos četros Eiropas meistarsacīkšu posmos Ļebedevs tika uz goda pjedestāla un vēl pirms noslēdzošā etapa bija izvirzījies vadībā kopvērtējumā. Otrā vieta pēdējā posmā deva Latvijas braucējam titulu un tiesības arī nākamsezon piedalīties visus Eiropas čempionāta finālposmos – šogad viņš tajos startēja ar organizatoru īpašo ielūgumu.
Andžejs Ļebedevs centrā Foto: www.speedwayeuro.com
Peterhanselam 13. uzvara Dakāras rallijā
Jau devīto gadu pēc kārtas, kopš teroristu draudu dēļ tika atcelta 2008.gada Dakāras rallijreida norise tā tradicionālajā mājvietā - Āfrikā, 2017.gada janvārī simtiem sportistu sāka nepilnus 9 tūkstošus kilometru garu cīņu ar sevi un tehniku Dienvidamerikā. Automobiļu klasē uzvaru izcīnīja Peugoet komandas franču pilots Stefans Peterhansels. Viņš tādējādi izcīnījis jau septiņas uzvaras pie auto stūres un sešas kā motobraucējs.
Motociklu ieskaitē panākumu guva Sems Sanderlands no Lielbritānijas, kvadriciklu klasē nepārspēts palika krievs Sergejs Karjakins, bet kravas auto ieskaitē triumfēja Eduards Nikolajevs ar KAMAZ. Šim zīmolam tā bija jau 14. uzvara Dakāras rallijā. Starp citu, 2017.gadā atsevišķi tika izdalīta mazo bagiju klase un tajā uzvaru izcīnīja Leandro Torress no Brazīlijas.
Ilustratīvs attēls Foto: LETA
Latvieši motokrosā ar blakusvāģiem
Latviju izsenis kupls skaits sportistu pārstāv dažāda līmeņa sacensībās motokrosā ar blakusvāģiem. Pasaules čempionātā latviešu šogad tik daudz, ka uz vienas rokas pirkstiem visus nesaskaitīt.
Vislabākos panākumus 2017.gadā pasaules čempionātā guva kantētājs Elvijs Mucenieks, kurš kopā ar franču braucēju Valentīnu Žiro izcīnīja vicečempionu titulu.
Latviešu duets Jānis Daiders/Kaspars Stupelis čempionātā ierindojās sestajā vietā. Kantētājs Haralds Kurpnieks, kurš brauc kopā ar beļģi Marvinu Vanlučenu, palika devītais, bet kantētājs Lauris Daiders, kura pilots ir Kristofs Santermans no Beļģijas, ierindojās 19.pozīcijā. Cits latviešu kantētājs, Mārtiņš Antons, kurš brauc kopā lietuvieti Litauru Variakoji, palika četrdesmit trešie, un visbeidzot latviešu ekipāža Jānis Jegorovs/Pēteris Jegorovs čempionātu noslēdz 59.pozīcijā.
latvijas gada balva sportā
ASV basketbolistes 11. reizi triumfē Pasaules kausā
Video Rubīnam un "Senators" pārbaudes spēlē vēl viens zaudējums
Video Austrālijas basketbolistes iegūst Pasaules kausa bronzu
Video NBA zvaigzne Džeimss gatavs ieguldīt naudu dīvainā sporta veidā - piklbolā
Indrašim rezultatīva piespēle uzvarā Vācijas čempionātā
Grifins pievienojies "Celtics" komandai
Meiers ar rezultatīvu sniegumu sekmē "Kalev"/"Cramo" iekļūšanu FIBA Eiropas kausa pamatturnīrā
"Liepāja" LIBL pirmajā spēlē negaidīti pārspēj čempioni "VEF Rīga"
Čehija Krievijas hokejistam nepagarina darba vīzu
Noteikta Krievijas un Baltkrievijas hokeja izlašu atgriešanās kārtība starptautiskajā arēnā
Foto un video Porziņģim skaists "slam dunk" un zaudējums pirmajā NBA pārbaudes spēlē Japānā
ASV basketbolistes pārliecinoši iekļūst Pasaules kausa finālā
FIDE izmeklēs skandālu starp Kārlsenu un Nīmanu
Igaunis Tenaks līderis pēc Jaunzēlandes rallija otrās sacensību dienas
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bыбopы OHЛAЙH ЛaTBия roлocyeT зa HoBый cocTaB CeйMa. Cлeди c RUS TVNET
ФoTo Packoпkи coBeTckoй бpaTckoй Morилы B ЭcToHии: BMecTo шecTepыx coлдaT HaйдeHы ocTaHkи coTHи людeй
Boпли OxлoбыcTиHa o "cBящeHHoй BoйHe" и xopoBoды: B MockBe "oTMeTили" aHHekcию ykpaиHckиx perиoHoB
CMИ: Aллa ПyraчeBa пoлyчилa изpaилbckий пacпopT
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa